标题：傅嘏
家族资料
父亲：傅允
子：傅祗
相关人物：陈群、司马师、司马昭、钟会、刘劭、荀粲、卫瓘
曾效力过的势力 魏
历史概况
傅嘏，字兰石，北地泥阳人，是傅介子之后人。弱冠已知名于世，为司空陈群所辟为掾。傅嘏为人才干练达，有军政识见，好论人物国计。正始初年，官除尚书郎，迁黄门侍郎。其时曹爽秉政，何晏为吏部尚书，傅嘏因评何晏「好利不务本」而被免官。后司马懿诛曹爽，聘傅嘏为河南尹，迁尚书。傅嘏任河南尹其间，集前人之政举，保利百姓，民多获其益。朝议伐吴而有三计，傅嘏论及战略，认为三计不行；时朝中不听其言，大军果为诸葛恪所败。傅嘏于魏地位日隆，受封进爵，与荀粲、钟会等为友，并论才性。正元二年春，毌丘俭、文钦作乱，傅嘏及王肃劝司马师自往讨伐。时傅嘏为尚书仆射，常献策谋，终于大破叛军。司马师死后，司马昭还洛阳辅政，傅嘏以功进封阳乡侯，增邑六百户，并前千二百户。是岁逝世，时年四十七，追赠太常，谥曰元侯。[1]
演义概况
傅嘏，字兰石，北地泥阳人。幼有才名，出仕于魏，为司马父子所倚重。嘉平四年，吴大帝孙权病逝，司马师闻讯，便欲整兵伐吴。傅嘏时任尚书，以「吴有长江之险，先帝屡次征伐，皆不遂意」为理由，建议「不如各守边疆，乃为上策」，可惜不为所纳，结果魏军果于东兴为吴将诸葛恪所败。正元二年春，毌丘俭、文钦于淮南作乱，司马师引军亲征，与贼兵对峙。其时毌丘俭忧东吴袭取寿春，兵退项城；傅嘏料敌先机，献策于司马师，令三军取乐嘉、项城、寿春，又表奏任用兖州刺史邓艾破贼，卒成大功。
历史评价
◆「嘏既达治好正，而有清理识要，好论才性，原本精微，鲜能及之。」（《傅嘏传》引《傅子》）
◆陈寿评曰：「傅嘏用才达显。」（《三国志魏书二十一王卫二刘傅传》）
◆「臣松之以为傅嘏识量名辈，实当时高流。而此评但云『用才达显』，既于题目为拙，又不足以见嘏之美也。」（《王卫二刘傅传》裴注）
◆荀粲常谓（傅）嘏、（夏侯）玄曰：「子等在世涂间，功名必胜我，但识劣我耳！」（《荀彧传》引《晋阳秋》）
◆裴楷目傅嘏云：「汪翔靡所不见。」（《晋书裴楷传》）
◆「傅嘏为河南尹，治以德教为本，然持法有恒，简而不可犯，见理识情，狱讼不任槚楚而得其实，不为小惠，有所荐达，及有大益于民，皆隐其端迹，若不由己。」（《艺文聚类六》引《傅子》）
◆「傅嘏王粲，校练名理。」（刘勰《文心雕龙》卷四〈论说十八〉）
历史年表
傅嘏，字兰石，北地泥阳人，是傅介子（东汉昭帝时人）的后人。其伯父傅巽，黄初中时为侍中尚书。傅嘏弱冠已知名于世，司空陈群辟其为掾。
公元237～239年魏明帝景初中年时散骑常侍刘劭作考课法，事下三府。傅嘏以论难刘劭道：「盖闻帝制宏深，圣道奥远，苟非其才，则道不虚行，神而明之，存乎其人。暨乎王略亏颓而旷载罔缀，微言既没，六籍泯玷。何则？道弘致远而众才莫晞也。案劭考课论，虽欲寻前代黜陟之文，然其制度略以阙亡。礼之存者，惟有周典，外建侯伯，藩屏九服，内立列司，管齐六职，土有恒贡，官有定则，百揆均在，四民殊业，故考绩可理而黜陟易通也。大魏继百王之末，承秦、汉之烈，制度之流，靡所修采。自建安以来，至于青龙，神武拨乱，肇基皇祚，扫除凶逆，芟夷遗寇，旌旗卷舒，日不暇给。及经邦治戎，权法并用，百官群司，军国通任，随时之宜，以应政机。以古施今，事杂义殊，难得而通也。所以然者，制宜经远，或不切近，法应时务，不足垂后。夫建官均职，清理民物，所以立本也；循名考实，纠励成规，所以治末也。本纲末举而造制未呈，国略不崇而考课是先，惧不足以料贤愚之分，精幽明之理也。昔先王之择才，必本行于州闾，讲道于庠序，行具而谓之贤，道修则谓之能。乡老献贤能于王，王拜受之，举其贤者，出使长之，科其能者，入使治之，此先王收才之义也。方今九州之民，爰及京城，未有六乡之举，其选才之职，专任吏部。案品状则实才未必当，任薄伐则德行未为叙，如此则殿最之课，未尽人才。述综王度，敷赞国式，体深义广，难得而详也。」
公元240～243年魏齐王曹芳正始初年正始初，官除尚书郎，迁黄门侍郎。其时曹爽秉政，何晏为吏部尚书，傅嘏谓曹爽弟曹羲道：「何平叔外静而内铦巧，好利而不念务本。吾恐必先惑子兄弟，仁人将远，而朝政废矣。」何晏等遂与傅嘏不和，寻微事而免傅嘏之官。傅嘏起拜荥阳太守，但不成功。后太傅司马懿请傅嘏为从事中郎。
公元249年魏齐王曹芳嘉平元年曹爽被诛后，傅嘏为河南尹，迁尚书。傅嘏常以为「秦始罢侯置守，设官分职，不与古同。汉、魏因循，以至于今。然儒生学士，咸欲错综以三代之礼，礼弘致远，不应时务，事与制违，名实未附，故历代而不至于治者，盖由是也。欲大改定官制，依古正本，今遇帝室多难，未能革易」。《傅子》曰：河南尹内掌帝都，外统京畿，兼古六乡六遂之士。其民异方杂居，多豪门大族，商人外胡，四方汇聚，是大利之所聚，但亦是奸宄之所生。前河南尹司马芝，举其纲目但过于简陋，次尹刘静，综合其纲目但又太密，后尹李胜，更擅毁常法以收一时之名声。傅嘏立司马芝之纲统，再裁刘静之纲目以相经纬，又渐补李胜之所毁。时郡有七百吏，过半均非旧吏。河南俗党五官掾功曹典选职，皆授于本国人，而没有任用异邦人，傅嘏各举忠良之士对而用之，官曹分职，而后加以考核。其治则以德教为本，然持法有恒，虽简而不可侵犯，见理识情，狱讼不必加以刑罚便可得其实。不施为小惠，有所荐达及大有益于民事，傅嘏皆隐其端迹，若不由己出。故在当时傅嘏无赫赫之名，但吏民却能久而后安定。
公元252年魏齐王曹芳嘉平四年当时论者议欲伐吴，三征（王昶、胡遵、毌丘俭）献策各不同。朝廷下诏问于傅嘏，傅嘏对曰：「昔夫差陵齐胜晋，威行中国，终祸姑苏；齐闵兼土拓境，辟地千里，身蹈颠覆。有始不必善终，古之明效也。孙权自破关羽并荆州之后，志盈欲满，凶宄以极，是以宣文侯深建宏图大举之策。今权以死，托孤于诸葛恪。若矫权苛暴，蠲其虐政，民免酷烈，偷安新惠，外内齐虑，有同舟之惧，虽不能终自保完，犹足以延期挺命于深江之外矣。而议者或欲泛舟径济，横行江表；或欲四道并进，攻其城垒；或欲大佃疆埸，观衅而动：诚皆取贼之常计也。然自治兵以来，出入三载，非掩袭之军也。贼之为寇，几六十年矣，君臣伪立，吉凶共患，又丧其元帅，上下忧危，设令列船津要，坚城据险，横行之计，其殆难捷。惟进军大佃，最差完牢。（隐）兵出民表，寇钞不犯；坐食积谷，不烦运士；乘衅讨袭，无远劳费：此军之急务也。昔樊哙愿以十万之众，横行匈奴，季布面折其短。今欲越长江，涉虏庭，亦向时之喻也。未若明法练士，错计于全胜之地，振长策以御敌之余烬，斯必然之数也。」
司马彪战略载傅嘏此对，比本传详尽，如今悉载之以尽其意：嘉平四年四月，孙权死。征南大将军王昶、征东将军胡遵、镇南将军毌丘俭等表请征吴。朝廷以三征计异，诏访尚书傅嘏，嘏对曰：「昔夫差胜齐陵晋，威行中国，不能以免姑苏之祸；齐闵辟土兼国，开地千里，不足以救颠覆之败：有始不必善终，古事之明效也。孙权自破蜀兼平荆州之后，志盈欲满，罪戮忠良，殊及胤嗣，元凶已极。相国宣文侯先识取乱侮亡之义，深建宏图大举之策。今权已死，托孤于诸葛恪。若矫权苛暴，蠲其虐政，民免酷烈，偷安新惠，外内齐虑，有同舟之惧，虽不能终自保完，犹足以延期挺命于深江之表矣。昶等或欲泛舟径渡，横行江表，收民略地，因粮于寇；或欲四道并进，临之以武，诱间携贰，待其崩坏；或欲进军大佃，逼其项领，积谷观衅，相时而动：凡此三者，皆取贼之常计也。然施之当机，则功成名立，苟不应节，必贻后患。自治兵已来，出入三载，非掩袭之军也。贼丧元帅，利存退守，若撰饰舟楫，罗船津要，坚城清野，以防卒攻，横行之计，殆难必施。贼之为寇，几六十年，君臣伪立，吉凶同患，若恪蠲其弊，天去其疾，崩溃之应，不可卒待。今边壤之守，与贼相远，贼设罗落，又持重密，间谍不行，耳目无闻。夫军无耳目，校察未详，而举大众以临巨险，此为希幸侥功，先战而后求胜，非全军之长策也。唯有进军大佃，最差完牢。可诏昶、遵等择地居险，审所错置，及令三方一时前守。夺其肥壤，使还耕塉土，一也；兵出民表，寇钞不犯，二也；招怀近路，降附日至，三也；罗落远设，闲构不来，四也；贼退其守，罗落必浅，佃作易之，五也；坐食积谷，士不运输，六也；衅隙时闻，讨袭速决，七也：凡此七者，军事之急务也。不据则贼擅便资，据之则利归于国，不可不察也。夫屯垒相逼，形势已交，智勇得陈，巧拙得用，策之而知得失之计，角之而知有余不足，虏之情伪，将焉所逃？夫以小敌大，则役烦力竭，以贫敌富，则敛重财匮。故『敌逸能劳之，饱能饥之』，此之谓也。然后盛众厉兵以震之，参惠倍赏以招之，多方广似以疑之。由不虞之道，以闲其不戒；比及三年，左提右挈，虏必冰散瓦解，安受其弊，可坐算而得也。昔汉氏历世常患匈奴，朝臣谋士早朝晏罢，介胄之将则陈征伐，搢绅之徒咸言和亲，勇奋之士思展搏噬。故樊哙愿以十万之众横行匈奴，季布面折其短。李信求以二十万独举楚人，而果辱秦军。今诸将有陈越江陵险，独步虏庭，即亦向时之类也。以陛下圣德，辅相忠贤，法明士练，错计于全胜之地，振长策以御之，虏之崩溃，必然之数。故兵法曰：『屈人之兵，而非战也；拔人之城，而非攻也。』若释庙胜必然之理，而行万一不必全之路，诚愚臣之所虑也。故谓大佃而逼之计最长。」可惜朝廷不从傅嘏之言。其年十一月，有诏命王昶等征吴。嘉平五年正月，诸葛恪拒战，大破众军于东关。
公元253年魏齐王曹芳嘉平五年吴将诸葛恪新破东关后，乘胜扬声欲起兵攻青、徐二州，朝廷将为之御备。傅嘏则认为「淮海非贼轻行之路，又昔孙权遣兵入海，漂浪沉溺，略无孑遗，恪岂敢倾根竭本，寄命洪流，以侥干没乎？恪不过遣偏率小将素习水军者，乘海溯淮，示动青、徐，恪自并兵来向淮南耳」。后来诸葛恪果然图取新城，但不克而归。
傅嘏常论才性同异（才性四本，傅嘏论其同），钟会集而论之。《傅子》曰：傅嘏为人既达治好正，而有清理识要，好论才性，原本精微，鲜有人能及之。司隶校尉钟会年甚少，傅嘏以明智结交于钟会。
公元252～254年魏齐王曹芳嘉平末年傅嘏赐爵关内侯。
公元254年魏高贵乡公正元元年高贵乡公即尊位，傅嘏进封武卿亭侯。
公元255年魏高贵乡公正元二年正元二年春，毌丘俭、文钦作乱于淮南。有人认为司马师不宜自行，遣太尉司马孚前往便可，惟有傅嘏及王肃劝师自往。傅嘏重言道：「淮、楚之兵强劲，而毌丘俭等众负力远斗，其锋未可易当。诸将往战，有利有钝，倘若大势一失，则公之事败矣。」其时司马师新割目瘤，受创甚深，闻傅嘏言，蹶然而起道：「我请舆疾而东。」（《汉晋春秋》）司马师遂引军亲征，并以傅嘏守尚书仆射，俱往东行。俭、钦之破败，颇赖傅嘏之谋。不久司马师逝世，傅嘏与司马昭径还洛阳，司马昭遂继以辅政，倚重于钟会。钟会由是有自矜之色，傅嘏向其警戒道：「你志大其量，而勋业终是难为，岂能不谨慎一点呢！」《傅子》载曰：初时，李丰与傅嘏同州，少有显名，早历大官，内外皆称其能，然而傅嘏又不与之相善，更向同志说：「丰饰伪而多疑，矜小失而昧于权利，若处庸庸者可也，自任机事，遭明者必死。」李丰后为中书令，与夏侯玄俱遭祸，卒如傅嘏所言。傅嘏自少与冀州刺史斐徽、散骑常侍荀?amp;#93;相善，徽、甝早亡。又与镇北将军何曾、司空陈泰、尚书仆射荀顗、后将军钟毓并善，相与综知朝事，俱为名臣。
傅嘏以功进封阳乡侯，增邑六百户，并前千二百户。是岁逝世，时年四十七，追赠太常，谥曰元侯。其子傅祗嗣任。咸熙中开建五等，以傅嘏着勋于前朝，改封傅祗为泾原子。《晋诸公赞》道：「祗字子庄，嘏少子也。晋永嘉中至司穴。祗子宣，字世弘。世语称宣以公正知名，位至御史中丞。宣弟畅，字世道，秘书丞，没在胡中。着晋诸公赞及晋公卿礼秩故事。」